Spectrum Cannabis har fået Lægemiddelstyrelsens godkendelse



Endelig – danskproduceret medicinsk cannabis klar til september



8. maj 2019.

I sekretariatet har vi ladet champagnepropperne springe, for Spectrum Cannabis på Fyn er blevet godkendt af Lægemiddelstyrelsen til forarbejdning, salg og eksport af cannabis.

Det betyder, at danske patienter kan se frem til danskproduceret cannabis til september.

’Dette er epokegørende for ikke bare Spektrum Cannabis, men så sandelig også helt afgørende for markedsføringen af Danmark som cannabisproducerende land med produkter i den højeste standard,’ siger sekr. Leder i Cannabis Danmark, Rikke Jakobsen.

’Vi har ventet på dette øjeblik, den første milepæl for Danmark inden produktion af medicinsk cannabis. Og udlandet kan se nu, at vi ikke bare fylder dem med varm luft med vores forudsigelser. På den netop overståede konference i København – European Cannabis Symposium, gik det op for mange, at Danmark nok ville blive førende inden for området. Stort tillykke til Spectrum Cannabis og stort tillykke til Danmark’, slutter Rikke Jakobsen.

Læs hele pressemeddelelsen her: Spectrum får Lægemiddelstyrelsens godkendelse